- 2
འོད་མཚན་སྟོང་འབར་ཐུབ་པའི་སྤྱན་སྔ་རུ། །མཁའ་མཉམ་འགྲོ་འདྲེན་ཐུགས་
བསྐྱེད་པད་དཀར་འཆང༌། །གྲུ་འཛིན་ལ་དགྱེས་ཚད་མེད་སྙིང་རྗེའི་གཏེར། །རྒྱལ་
སྲས་དམ་པ་མཆོག་ལ་གསོལ་བ་འདེབས། །ཐག་ཁྲར་སྦྲུལ་སྣང་ཐེ་ཚོམ་དྲྭ་བ་
ཀུན། །རྣམ་དཔྱོད་མཚོན་གྱིས་རབ་བཅད་རྩེ་གཅིག་ཏུ། །སྒྲུབ་པའི་ཏིང་འཛིན་དམ་
བཅའ་ཆེས་བརྟན་པ། །བྲམ་ཟེའི་རིགས་འཁྲུངས་གསལ་བར་གསོལ་བ་འདེབས། །དྲི་
མེད་རིག་པའི་མཁའ་ལ་དགེ་བའི་ཉི། །སྒྲིབ་བྱེད་གཉིད་རྨུགས་ལེ་ལོའི་ན་བུན་
ཚོགས། །བརྩོན་པའི་རླུང་གིས་ཕ་མཐར་ཡོངས་བསྐྲད་པ། །རྒྱལ་བུ་ཆགས་པ་མེད་
ལ་གསོལ་བ་འདེབས། །དབང་ལྔའི་རྒྱུ་ལམ་མི་དགེའི་ཆོམ་རྐུན་ཚོགས། །སྲུང་བྱེད་
དྲན་ཤེས་བག་ཡོད་བྱ་ར་ཡིས། །དུས་དྲུག་རང་གི་རྒྱུད་ལ་ལེགས་བརྟག་པ། །རྒྱལ་
བུ་ཀུན་ཏུ་དགའ་ལ་གསོལ་བ་འདེབས། །ཉེས་པར་བྱས་པའི་རང་གི་ལས་རྣམས་
ཀུན། །སྦ་གསང་མེད་བསྒྲགས་གཞན་ལ་དག་སྣང་གི། །འཁྲུལ་པས་ནོངས་ལ་སྐྱོན་དུ་
མི་འཛིན་པ། །ལྷ་སྐྱེས་(༡༥༣ན)རྒྱལ་བུར་གྱུར་ལ་གསོལ་བ་འདེབས། །རང་གི་ཡོན་ཏན་
ལ་བསྙེམས་དྲེགས་པའི་སྐྱོན། །ཉེར་སྦས་གཞན་གྱི་ཡོན་ཏན་རྡུལ་ཕྲན་ཀྱང་། །ལྷུན་
པོ་ལྟར་སྒྲུབ་རྒྱལ་སྲས་སྤྱོད་པ་ཅན། །དཀོན་ཅོག་གསུམ་གྱི་འབངས་ལ་གསོལ་བ་
འདེབས། །རང་དོན་ལྷུར་ལེན་ཆེད་དུ་རྙེད་བཀུར་དང༌། །གཞན་ལས་རྒྱལ་འདོད་
ཁེ་དང་སྙན་གྲགས་སོགས། །ཆོས་བརྒྱད་སྐྱོན་གྱིས་ནམ་ཡང་གོས་མིན་པ། །རྒྱལ་
བུ་དད་པ་བརྟན་ལ་གསོལ་བ་འདེབས། །རང་འདོད་སྙིང་ནས་ཆུང་ངུར་གྱུར་པ་
412

བླ་མའི་བསྟོད་ཚོགས་ཀྱི་རིམ་པ། 」༼༡༥༽
92219
ཡིས། །སྲིད་པའི་ཕུན་ཚོགས་ཀུན་ལ་ཆོག་ཤེས་ཤིང་། །བྱས་ལ་དྲིན་གཟོ་དམ་པའི་
སྤྱོད་ཚུལ་ཅན། །དད་པ་རབ་ཏུ་བརྟན་ལ་གསོལ་བ་འདེབས། །ཉི་ཚེའི་གཉེན་ལ་
གདུང་བ་ཙམ་མིན་པར། །སེམས་ཅན་ཀུན་ལ་བྱམས་དང་སྙིང་རྗེ་ཡིས། །བདག་
གཞན་མཉམ་བརྗེའི་བྱང་ཆུབ་སེམས་ལྡན་པ། །རྒྱལ་བུ་བློ་གྲོས་འཕེལ་ལ་གསོལ་
བ་འདེབས། །ལུས་ངག་ཡིད་ཀྱི་ལས་ལམ་མི་དགེ་བཅུའི། །རྒྱུ་འབྲས་ཕྲ་མོར་ངེས་
རྙེད་སྡིག་ལྟུང་ཚོགས། །ཉེར་སྤངས་རྟག་ཏུ་དད་པ་རབ་བརྟན་པ། །ཀུན་དགའི་
ཡིད་དབང་འཛིན་ལ་གསོལ་བ་འདེབས། །གཞན་ཁྲོ་རང་མཐོའི་ང་རྒྱལ་ཁེངས་པ་
རྣམས། །རང་ཉིད་དམན་པར་ལྟ་བས་ཉེར་བཅོམས་ཤིང༌། །ལོག་འཚོ་སྤངས་ནས་
ཆོས་ལ་ལོངས་སྤྱོད་པ། །དགེ་བསྙེན་སྡོམ་བརྩོན་བཙུན་པར་གསོལ་བ་འདེབས། །ཨེ་
རཎྜ་ལྟར་སྙིང་པོ་མེད་པ་ཡི། །དོན་མེད་འདུ་འཛི་མཐའ་དག་རྒྱང་བསྲིངས་ཏེ། །མ་
སྨད་འཕགས་པའི་ནོར་བདུན་གྱིས་ཕྱུག་པ། །ནོར་བུའི་འབྱུང་གནས་བཟང་པོར་
གསོལ་བ་(༡༥༣བ)འདེབས། །རྣམ་པར་གཡེང་བའི་གཟེབ་ལས་རབ་གྲོལ་ནས། །མི་
དགེ་ལས་ཀྱིས་དབེན་པའི་དགོན་པ་རུ། །བག་ཡོད་ཚུལ་གྱིས་རང་རྒྱུད་འདུལ་མཛད་
པ། །རྨོངས་པའི་མུན་སེལ་ཟླ་བར་གསོལ་བ་འདེབས། །སྣ་ཚོགས་མི་དགེ་མཐའ་དག་
བསྐྱེད་པའི་གཞི། །དོན་མེད་འཁྱལ་བའི་ཚིག་རྣམས་སྤོང་པའི་ངག །དྲན་དང་ཤེས་
བཞིན་བརྟན་པོས་ཉེར་བསྡམས་པ། །དགོས་འདོད་རིན་ཅེན་སྙིང་པོར་གསོལ་བ་
འདེབས། །བླ་མ་བཀུར་ཞིང་ཆོས་མིག་ལས་དང་པོར། །སྟོན་པར་ལྟ་ཞིང་དུག་ལྔའི་
སེམས་ཅན་རྣམས། །ཕ་མ་བུ་ཚའི་འདུ་ཤེས་བསྐྱེད་མཛད་པ། །ལྷག་བསམ་པདྨ་ལྟར་
དཀར་གསོལ་བ་འདེབས། །ནག་པོའི་ལས་ལ་རྟག་སྦྱོར་སྡིག་པའི་གྲོགས། །ཧ་ལའི་
དུག་ལྟར་ཉེར་སྤངས་དགེ་བའི་བཤེས། །འབྲལ་མེད་གཙུག་གི་རྒྱན་དུ་བསྟེན་མཛད་
པ། །ཐུགས་རྗེའི་འོད་ཟེར་འགྱེད་ལ་གསོལ་བ་འདེབས། །སྡང་དང་མི་དགེའི་སེམས་
སྤངས་བདེར་འགྲོ་ཞིང་། །འཁོར་བར་འཁྲིད་ལ་འདོད་ཆགས་རྦ་ཀློང་ལས། །མི་
སྡུག་སྙིང་པོའི་རྫིངས་ཀྱིས་བགྲོད་མཛད་པ། །སེམས་ཅན་ཀུན་ལ་བྱམས་པར་གསོལ་
413

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼བ༽
བ་འདེབས། །བདེ་བའི་ཆོས་ལ་རྟག་ཏུ་ཉེར་འབད་ཅིང་། །ཐོག་མར་བརྩམས་པའི་
དམ་བཅའ་གང་ཡིན་དེ། །རྡོ་ལ་བྲིས་པའི་རི་མོ་ལྟར་བརྟན་པ། །རྒྱལ་བུ་སེང་གེའི་
སྒྲ་ལ་གསོལ་བ་འདེབས། །ཁེངས་སེམས་ང་རྒྱལ་འཇོམས་པའི་གཉེན་པོ་རུ། །སྡིག་
ལ་དགའ་བ་མེད་པའི་མཐུ་བརྟས་པས། །བླ་མའི་གདམས་པ་ཚུལ་བཞིན་དྲན་མཛད་
པ། །རྒྱལ་པོ་བདེ་བའི་མཆོག་ལ་གསོལ་བ་འདེབས། །ཆགས་སྡང་ཡུལ་རྣམས་སྒྱུ་མ་
སྤྲུལ་བསྒྱུར་དང་། །(༡༥༤ན)མི་སྙན་ཚིག་ཀུན་བྲག་ཅ་ལྟ་བུའི་སྒྲ། །གནོད་བྱ་གནོད་
བྱེད་ལས་སུ་ཉེར་གཟིགས་པ། །ལྷ་ཡི་རྒྱལ་པོར་གྱུར་ལ་གསོལ་བ་འདེབས། །ཁྱིམ་
ནས་ཉེར་ཕྱུངས་བས་མཐའི་དགོན་པ་རུ། །རི་དྭགས་རོ་བཞིན་རང་ཉིད་ཉེར་སྦས་
ནས། ། ཀུན་ཏུ་ཆགས་པ་མེད་པར་གནས་མཛད་པ། །དགེ་ལ་འདུན་བློ་འཕེལ་ལ་
གསོལ་བ་འདེབས། །རྟག་ཏུ་ཡི་དམ་བརྟན་པོས་རྐྱེན་དབང་དུ། །མི་གཏོང་ཁྲོ་བ་
མེད་པར་གཞན་ངོ་བསྲུང་། །སྣ་ཚོགས་ཐབས་ཀྱི་དོན་ཀུན་སྒྲུབ་མཛད་པའི། །སྲོ་
ལོང་ཀུན་ཏུ་རྒྱུ་ལ་གསོལ་བ་འདེབས། །རང་གཞན་ཆོས་ལ་སྐུར་པ་མི་གདབ་ཅིང༌། །
ཉིན་མཚན་དུས་ཀུན་ཆོས་སྤྱོད་རྣམ་བཅུས་འདའ། །དགེ་ཚོགས་བྱང་ཆུབ་ཆེན་པོར་
བསྔོ་མཛད་པ། །མི་འཇིགས་སྐྱབས་སྦྱིན་རྒྱལ་པོར་གསོལ་བ་འདེབས། །བགྲང་ཡས་
རྒྱལ་བའི་འབྱུང་གནས་འབྲོམ་སྟོན་རྗེ། །དགེ་འདུན་མཁས་གྲུབ་བྱེ་བའི་གཙུག་གི་
རྒྱན། །བསོད་ནམས་ཡོན་ཏན་ཞིང་གི་རྒྱ་མཚོ་ཆེ། །མཚུངས་མེད་འགྲོ་བའི་འདྲེན་
པར་གསོལ་བ་འདེབས། །སྒོམས་པའི་སྣང་ངོར་སྨིག་རྒྱུ་འཕྲུལ་པོ་ཆེ། །སྒྲོ་བཏགས་
གཅམ་བུའི་མིང་གིས་གཞན་འདྲིད་ཀྱང་། །འདོད་རྒྱལ་བརྡ་བྲལ་ལྔ་རིག་རྡུལ་གྱི་
ཆ། །ཉེར་མཐོང་ཚངས་སྲས་བཞད་པར་གསོལ་བ་འདེབས། །སྐྱབས་ཡུལ་དམ་པ་
རྣམས་ལ་གུས་ཕྱག་འཚལ། །དངོས་བཤམས་ཡིད་ཀྱིས་སྤྲུལ་པའི་མཆོད་པ་ཕུལ། །སྒོ་
གསུམ་གྱིས་བསགས་སྡིག་ལྟུང་མ་ལུས་བཤགས། །སྐྱེ་འཕགས་ཀུན་གྱི་དགེ་ལ་བདག་
ཡི་རང་། ། རྒྱལ་སྲས་ཉན་རང་(༡༥༤བ)ཆོས་འཁོར་བསྐོར་བར་བསྐུལ། །རྟག་ཏུ་མྱ་ངན་
མི་འདར་གསོལ་བ་འདེབས། །ཐོག་མ་མེད་ནས་ད་ལྟའི་བར་བགྱིས་པའི། །རྣམ་
414

བླ་མའི་བསྟོད་ཚོགས་ཀྱི་རིམ་པ། ༼༡༥༽
དཀར་ལས་རྣམས་སངས་རྒྱས་ཐོབ་གྱུར་བསྔོ། །ས་ལམ་སྤང་རྟོགས་མངོན་གྱུར་བྱང་
སེམས་དང༌། །སོ་སྐྱེ་སྲིད་པར་ཟོ་ཆུན་ལྟར་འཁོར་བ། །ཆུ་དང་འོ་མ་ཇི་བཞིན་རོ་
གཅིག་པར། །གསོལ་འབྲས་འདི་ཕྱིའི་མདུན་མ་འགྲུབ་པར་ཤོག །ལྷ་ཆོས་བདུན་
ལྡན་ངོ་བོ་བཀའ་གདམས་པའི།འི། །བསྟན་པ་རིན་ཅེན་སྲིད་མཐར་རབ་རྒྱས་ཤིང་། །
འཇིག་རྟེན་གསུམ་གྱི་སྐྱེ་རྒུ་མ་ལུས་པ། །བདེ་སྐྱིད་དཔལ་ལ་སྤྱོད་པའི་བཀྲ་ཤིས་
ཤོག །ཅེས་གླེགས་བམ་རིན་པོ་ཆེའི་བུ་ཆོས་ལེའུ་ཉེར་གཉིས་ཀྱི་འཁྲུངས་རབས་དང་
འབྲེལ་བའི་གསོལ་འདེབས་ཤིག་དགོས་ཞེས་ཨ་མདོ་མེན་ཇུ་ཆོས་རྫོང་དགོན་པ་བ་
རབ་འབྱམས་པ་འཇམ་དབྱངས་འོད་ཟེར་གྱིས་བསྐུལ་བར་བརྟེན་ཁྱེའུ་གསལ་བ་འོ་
སྐོལ་གྱི་སྟོན་པ་མྱ་ངན་ལས་འདས་རྗེས་སུ་བྱུང་ཞིང༌། དཀོན་ཅོག་འབངས་སྲོང་
བཙན་སྒམ་པོའི་སྐྱེ་བ་སྔ་མ་ཡིན་པ་དང་། ལྷའི་རྒྱལ་པོ་བསྟན་པ་འདིའི་སྔོན་རོལ་
དུ་བྱུང་བ་སོགས་གོ་རིམ་ལ་གཏན་ཚིགས་ཀྱིས་བསྒྲུབ་རྒྱུ་མི་འདུག་ཀྱང་ལེའུའི་འགྲོས་
དང་བསྟུན་སྙན་ངག་གི་སྦྱོར་བ་གཙོ་བོར་མ་བྱས་པར་ཞུས་ལན་ནོར་བུའི་ཕྲེང་བའི་
དགོངས་དོན་བཞིན་འབོལ་རྩོམ་གྱི་ཚུལ་དུ་ཟ་ཧོར་གྱི་བནྡེས་སྦྱར་བའི་ཡི་གེ་པ་ནི་
འཕྱོང་རྒྱས་བསམ་མཐོང་ངག་རིག་ཕུན་ཚོགས་དབང་པོའོ།། །།